Safsar

Safsar () — Dələlər fəsiləsinə aid növ.

 Xarici görünüşü 
Digər dələkimilərdən əlvan rənglərinə görə fərqlənir. Başın üz hissəsində ağ-qara maskası vardır. Gözlərinin ətrafı boyunca qara, onun üstündə isə geniş ağ zolaq gedir. Qulaqları nisbətən geniş və uzundur, quyruğu tüklüdür. Belinin sarı tonunda dəyirmi qara xallar səpələnmişdir. Ölçüləri xırdadır, uzun bədənə, qısa ayaqlara malikdir.Azərbaycanın Qırmızı Kitabı, II cild, Bakı, 2013

 Yayılması 
Cənub-şərqi Avropa, Balkanlar, Kiçik və Ön Asiya, Qafqaz, Orta Asiya, Tyan-Şan. Azərbaycanda arealı dağətəyi və mərkəzi düzənlik əraziləri, Zuvand yaylasını, Şirvan şəhərini və Naxçıvanı əhatə edir.Hacıyev D.V. Azərbaycanın heyvanlar aləmi. Bakı: Elm, 2000, s. 567 – 568;

 Yaşayış yerləri və həyat tərzi  
Yaşayış yerləri arid və semiarid lanşaftları əhatə edir. Yuva qurmur, qum siçanlarının yuvasından istifadə edir. Qidasını əsasən, qum siçanları və digər gəmiricilər təşkil edir. Cütləşməsi yazda baş verir, 3-8 adətən isə 3-4 bala doğur.

 Məhdudlaşdırıcı amillər 
2 əsas amil safsarın sayının azalmasına səbəb olur: 
 düzən ərazilərin kənd təsərrüfatı məqsədləri üçün mənimsənilməsi, bununla da yaşayış yerlərinin azalması 
 safsarın qidasını təşkil edən qum siçanları və digər gəmiricilərə qarşı Dövlət Taun Əleyhinə Stansiyaları tərəfindən zəhərli maddələrdən istifadə edərək kütləvi mübarizə aparılması.

 Tətbiq olunmuş və lazımi mühafizə tədbirləri 
İUCN siyahısına salınmışdır. Növün yaşayış yerləri Türyançay, Korçay, İlisu, Şirvan qoruqlarında, Ağgöl, Abşeron Milli Parklarında, Zuvand, Ordubad, Qax, Korçay, Şəmkir yasaqlıqlarında mühafizə olunur. 
- Mövcud XMOTƏ-lərin mühafizə rejimini, texniki təchizatını və infrastrukturunu gücləndirmək,
- Qobustan massivində yeni XMOTƏ yaratmaq,
- Növün müasir metodlarla genişmiqyaslı tədqiqatını və monitorinqini aparmaqIUCN 2008. 2008 IUCN Red List of Threatened Species. <www.iucnredlist.org>.

 İstinadlar 

 Ədəbiyyat 
 Azərbaycanın Qırmızı Kitabı, II cild, Bakı, 2013
 Hacıyev D.V. Azərbaycanın heyvanlar aləmi. Bakı: Elm, 2000, s. 567 – 568;

 Xarici keçidlər 
 Hacıyev D.V. 2000. Azərbaycanın heyvanlar aləmi. Bakı. Elm. Səh. 567-568.
 IUCN 2008. 2008 IUCN Red List of Threatened Species. <www.iucnredlist.org>.

 Həmçinin bax 

Kateqoriya:Dələlər
Kateqoriya:Türkiyə məməliləri
Kateqoriya:Pakistan məməliləri
Kateqoriya:Azərbaycan məməliləri